lflage/wiki-talks huggingface dataset:
Pogovor o kategoriji:Diplomiranci po univerzah

message: Muči me poimenovanje tega sklopa kategorij. Diploma kot jo tradicionalno razumemo pri nas je listina za zaključek študija po modelu študija 4+1, v zahodnem svetu pa je model 3+2 z "bachelor's degree" (slovenske ustreznice ne poznam) in magisterijem, kar smo z bolonjsko prenovo prevzeli tudi pri nas. Zdaj je vse to pod nazivom "diplomirali", kar lahko koga zmede, pa sprašujem, če kdo pozna boljšo nadpomenko. BSc, MSc in stare diplome ne bi ločeval, je pa treba ločiti znanstveni magisterij, ki je čisto nekaj tretjega. V angleščini je priročen izraz "alumni", ki ga tudi pri nas uporabljajo, a če je možno, bi se raje izognil tujki. Ohranil bi tudi posebej kategorije za doktorante. — Yerpo Ha? 11:53, 14. september 2021 (CEST)
thread_title:  Diplomiranci/magistrirali/xy
Pogovor:Jasuši Inoue

message: Če kdo ve, kako je pravilno.. Inoueja ali Inoue? Naslov je namreč drugačen kot geslo samo.--Melaleuca alternifolia | pogovor 18:53, 22. september 2021 (CEST)
replies: text: Po pravopisu je pravilno Jasuši Inoue, ne vem od kod avtorju priimek Inoueja. Tega priimka poleg tega ne navaja nobena Wikipedija. --GeographieMan (pogovor) 20:01, 22. september 2021 (CEST)
thread_title:  Priimek
Pogovor:Trioza-fosfat izomeraza

message: Kakšno je pravilno ime tega encima? Članek navaja tri različna: "Triozafosfat-izomeraza", "Triosafosfat izomeraza", "Triosfosfat izomeraza". Nisem vešč na tem področju, zato bi prosil za presojo nekoga, ki se kaj bolje spozna na to temo. --GeographieMan (pogovor) 18:19, 24. september 2021 (CEST)
replies: text: Po Boyerjuhttps://www.worldcat.org/title/temelji-biokemije/oclc/448300231 je bodisi trioza-fosfat izomeraza bodisi triozafosfat-izomeraza. Vse različice imena s s (triosa...) so napačno slovenjene. Bom popravil.--Melaleuca alternifolia | pogovor 18:36, 24. september 2021 (CEST)
thread_title:  Ime
Pogovor:Bombni napad na World Trade Center (1993)

message: Članek je kategoriziran tudi v :Kategorija:Katastrofe leta 1993. SSKJ izraz katastrofa pozna v pomenu »dogodek v naravi, ki povzroči veliko razdejanje, uničenje«, pomen »zelo hud, neprijeten dogodek z usodnimi posledicami, nesreča« pa ima oznako ekspresivno. Predlagam, da ta članek odstranimo iz te kategorije oz. najdemo primernejšo. --romanm (pogovor) 11:04, 25. september 2021 (CEST)
replies: text: No, članek o 11. 9. 2001 pa je v kategoriji Katastrofe leta 2001. Očitno kategorizacija ne upošteva prve slovarske definicije besede katastrofa, temveč je bliže drugi definiciji (zelo hud, neprijeten dogodek z usodnimi posledicami, nesreča), ki je bila desetletja nazaj, v času SSKJ, še slogovno zaznamovana, a to ne sme biti argument, ker se jezik spreminja. Dokaz za to je, da sta znotraj kategorije Katastrofe podkategoriji Ekološke katastrofe in Naravne katastrofe (čeprav ni prevelike razlike med ekološkim in naravnim). Predlagam, da pustimo tako, kot je.MZaplotnik(sporočilo) 11:21, 25. september 2021 (CEST)
thread_title:  ''Katastrofa''
Pogovor:Magdalena Gornik

message: Kdor se razume na ženske oblike poklicev in usmeritev, - naj bi jih uporabljali - naj pojasni zadevo. Ali so te oblike pravilne ali ne?
#mistik ž.: mistikinja (ali morda: mistinja)
#stigmatik ž.: stigmatikinja (ali morda: stigmatinja)
#karizmatik ž.: karizmatikinja (ali morda: karizmatinja). Ti izrazi so vsi po vrsti tujke – iz grščine. Ali obstaja za kateri od teh izrazov tudi slovenska beseda? Tu bi glede ženskih oblik bila zadeva bolj enostavna. Tako imamo na primer:
#svetnik ž.: svetnica (glede na gornje tujke bi izgledalo dokaj nenavadno in narobe: svetnikinja). Pa nazadnje:
#menih ž.: menihinja (ali morda: monahinja)
--Stebunik 21:03, 26. september 2021 (CEST)
replies: text: , moški nazivi na -k imajo praviloma žensko podaljšavo z -ica (voznica, svetnica, sopotnica, rakica, sodnica ...) ali -inja, od tod npr. akademikinja, dijakinja, Grkinja, Turkinja. So pa izjeme s palatalizacijo -k v -č, npr. kritik -> kritičarka ali numizmatik -> numizmatičarka in mislim, da bi prvi trije primeri iz tvojega vprašanja lahko sodili sem - torej mističarka, stigmatičarka in karizmatičarka. Malo poglej rabo na spletu in se odloči.

text: Oblike mist+inja stigmat+inja ... so tvoja poenostavitev, ko si jedrni besedi kar odsekal pripono za moški poklic ... Kot bi rekel akademinja ali dijinja namesto akademikinja in dijakinja.

text: Ali obstajata menihinja ali monahinja (slednjo si verjetno prevedel in kalkiral iz staroangleškega monka ali starogrškega monakhosa), se nikoli nisem kaj dosti spraševal. Vedno sem mislil, da je ženska oblika meniha nuna. Nekatere stvari v jeziku obstajajo za oba spola, tako ni ženske verzije besede krojač in (do nedavnega) moške oblike besede striptizeta. --MZaplotnik(sporočilo) 21:27, 26. september 2021 (CEST)
thread_title:  Stigmatikinja?
Pogovor:Helena Kraljič

message: Kljub temu, da so pripombe nad člankom Helena Kraljič umestne, menim, da ni razloga za izbris članka. Kdor je napisal toliko in tako različnih del, si zasluži mesto na Wikipediji, čeprav bi se dalo članek vsekakor izboljšati. Škoda bi bilo brisati. --Stebunik 21:11, 26. september 2021 (CEST)
replies: text: Članek ni bil predlagan za brisanje, tako, da je skrb odveč. Na vrhu članka so samo pripete predloge za izboljšave, ki bodo mogoče pisca ali koga drugega spodbudile, da doda manjkajoče sklice in vire ter popravi povezave. --GeographieMan (pogovor) 22:22, 26. september 2021 (CEST)
thread_title:  Izbris članka 

message: Od kod je pa ta kategorija uletela!?
Iz WD!??  --Andrejj (pogovor) 07:21, 24. junij 2023 (CEST)
replies: text: Iz Infopolja Oseba v članku: | birth_date = 12.8. --  Janezdrilc 11:54, 24. junij 2023 (CEST)
thread_title:  Kategorija:Rojeni 12. avgusta
Pogovor:Cerkev sv. Ladislava, Beltinci

message: V članku Cerkev sv. Ladislava, Beltinci sedaj (28. septembra 2021) lahko beremo dve trditvi: 
#Na cerkvenem trgu je na visokem stebru kopija kipa sv. Teodorja, nekdanjega zavetnika Benetk, kjer so imeli beltinski grofje Zichyji, svojo počitniško hišo. Je iz lesa in 1993. leta obnovljen. Na cerkvenem trgu je tudi »beneški« studenec.
#V cerkvenem prostoru sta kopiji z začetka 20. stolletja beneški vodnjak in steber s kipom sv. Pantaleona z zmajem.
Očitno je med tema stavkoma nasprotje. V prvi točki je govora o stebru in kipu svetega Teodorja, na koncu, v drugi točki, pa je govor o stebru in kipu svetega Pantaleona z zmajem.  Glede svetega Pantaleona je bolj običajna oblika pri nas Panteleon, uporabljajo pa tudi Pantelejmon.  
Če brskamo po spletu, kmalu najdemo enoumen in točen odgovor, ki govori v prid sv. Teodorja, kot na primer tole:
;Na trgu pred cerkvijo stoji kip sv. Teodorja, 
ki so ga nazadnje obnovili leta 1993. Na cerkvenem trgu Beltinške župnijske cerkve stoji kip Sv. Teodorja, ki na hitro ne izgleda nič posebnega, a če pogledamo od blizu ima v rokah sulico in mrtvega krokodila pod nogami, kar pa je za naše kraje nekoliko nenavadno. Zato smo malo pobrskali po virih in našli kdo je sv. Teodor in zakaj je pomemben za Beltince.
;Prinesla ga je družina grofov Zichy
Sveti Teodor je bil pred sv. Markom prvotni zavetnik Benetk in od tam ga je v Beltince pripeljala družina grofov Zichy leta 1890, piše Ognjišče.si. Grof Avgust Zichy, njegova žena Hedvika in hčere Marija, Teodora ter Anastazija so pokopani v grobnici v Beltincih. Kip sv. Teodora pa je bil nazadnje obnovljen leta 1993. 
Na kipu je upodobljen kot simbol vojaške zmage: v roki drži sulico, stoji pa na krokodilu.  --Stebunik 17:15, 28. september 2021 (CEST)
thread_title:  Kateri svetnik je upodobljen na stebru: Teodor ali Panteleon ?
Pogovor:Beltinci

message: Članek bi bilo dobro malo povezat in dopolnit.--Stebunik 20:20, 28. september 2021 (CEST)
thread_title:  V delu 

message: Kako se reče prav: Iz Beltincev (slovenski način), ali Iz Beltinec (prekmurski način)? Kot opazimo, so Prekmurci zadržali pri naseljih stare poudarke, ki so drugačni, kot po ostali Sloveniji. Tako imajo na prvem zlogu npr. poudarke: Sobota, Ižakovci, Beltinci, Črenšovci, Lendava, Turnišče... Podobno imajo glede nekaterih krajevnih imen tudi svoj poseben način sklanjanja, kot na primer iz Beltinec.--Stebunik 23:22, 28. september 2021 (CEST)
V zbornem jeziku je pravilno Beltinci – Beltincev. Pravopis omenja tudi lokalno obliko Beltinec, s kvalifikatorjem pokr. Lp, --Marko3 (pogovor) 23:40, 28. september 2021 (CEST)
replies: text: Razumljivo, da Prekmurci ohranjajo stare oblike, saj je prekmurščina nekoč bila knjižni jezik in ima še danes večjo težo kot pokrajinski jeziki na drugih koncih Slovenije. Kako je prav v (knjižni) slovenščini, pa seveda ni dvoma. MZaplotnik(sporočilo) 00:00, 29. september 2021 (CEST)
replies: text: :Tudi v Beli krajini rečejo, da prihajajo iz Fučkovec ... --Andrejj (pogovor) 17:14, 29. september 2021 (CEST)
thread_title:  Od kod?
Pogovor o Wikipediji:Wiki Loves Monuments v Sloveniji (2021)/Seznam spomenikov v gorenjski regiji

message: * EŠD 5543:  
* EŠD 26567: 
* EŠD 22370: 
* EŠD 274: 
--Pinky sl (pogovor) 16:47, 1. oktober 2021 (CEST)
replies: text: Iz seznamov so izključeni objekti, ki imajo omenjeno 20. ali 21. stoletje v dataciji. Naj bi bila tudi arheološka najdišča, ne vem zakaj so nekatera not. Preveč je tega za ročno preverjanje. — Yerpo Ha? 19:04, 1. oktober 2021 (CEST)
thread_title:  Še nekaj spomenikov iz Kranja
Pogovor:Najpogostejše slovenske besede

message: Na tej diplomski nalogi (http://eprints.fri.uni-lj.si/2157/1/Suhadolc_B-1.pdf) so (sicer leta 2012) vključili tudi besedišče Wikipedije. Je to POV, če jo vključimo? PMM bi bilo smiselno, saj je vir nekako najnovejša analiza, ki sem jo našel tako. A09090091|(pogovor) 20:24, 1. oktober 2021 (CEST)
replies: text: Meni se vključitev ne zdi sporna. Konec koncev je Slovenska Wikipedija precej velik in dober, pa tudi reprezentativen vzorec.--Melaleuca alternifolia | pogovor 22:25, 1. oktober 2021 (CEST)
thread_title:  Vključitev Wikipedije v korpus?
Pogovor:Ljubica Zelenik

message: Članek trenutno povzema Q19937920, ki kot leto smrti na podlagi nagrobnika Ljubice Zelenčić navaja 2006. To je po mojem narobe, niti ime ni isto. --romanm (pogovor) 22:48, 10. oktober 2021 (CEST)
thread_title:  Datum smrti
Pogovor:Seznam osebnosti iz Občine Gorišnica

message: Leticio Calderon, filmsko Esmeraldo, ki je bila "kraljica slovenskih src" (1998 jo je na letališču v Moškanjcih pričakalo 500 ljudi, župan Slavko Visenjak ji je podaril haloški klopotec) (1986, Ciudad de México), bi vrnil na seznam za Gorišnico pomembnih osebnosti. Geslo ima v 30 jezikih, njen obisk občine je imel status zgodovinskega dogodka. Pri topliških krajih beležimo pomembne goste, za Ljubljano pride v poštev tudi James Joyce, čeprav je le pomotoma izstopil na železniški postaji, tam je dobil celo obeležje.   --Hladnikm (pogovor) 12:39, 13. oktober 2021 (CEST)
replies: text: @Hladnikm: @Klarasirovnik97: Bom vrnil. Hvala za pojasnilo. A09090091|(pogovor) 13:27, 13. oktober 2021 (CEST)
thread_title: Leticia Calderon
Pogovor o Wikipediji:Wiki Loves Monuments v Sloveniji (2021)/Seznam spomenikov v jugovzhodni Sloveniji

message: Zelo priročno bi bilo, ako bi bila še dva stolpca wikificirana. --08:47, 17. oktober 2021 (CEST)
thread_title:  Wikifikacija 

message: Slučajno sem v pregledovalniku registra kulturne dediščine opazil, da ima cerkev v Podstenah pri Kostelu status spomenika lokalnega pomena, ni pa je na tem seznamu. Ali pride v poštev za natečaj? —Upwinxp ✉ 10:08, 17. oktober 2021 (CEST)
replies: text: , , sem predpostavil, da se je ponesreči izgubila, in naložil dve sliki. Če ne spada v sklop natečaja, ju kar vrzita ven. —Upwinxp ✉ 19:22, 18. oktober 2021 (CEST)
replies: text: : brez skrbi, šteje. Na "varnem" seznamu je ni, ker sta po podatkih registra prezbiterij in vhodna lopa iz 19. stoletja, a v tem primeru ni nič spornega glede avtorskih pravic. — Yerpo Ha? 19:31, 18. oktober 2021 (CEST)
thread_title:  Cerkev v Podstenah?
Pogovor:Szapáry

message: Pravilno se ne reče družina Szápáry, ampak Szapáry - torej brez á v prvem delu, kjer je a brez črtice. Če bi družino, ki je živela in delovala tudi v Prekmurju, hoteli "posloveniti", potem ne bi smelo biti niti enega "á". Tako pa ima samo 1 a s črtico, in sicer je to drugi. --Stebunik 23:44, 20. oktober 2021 (CEST)
replies: text: Sicer se v pravilnost o prestavljanju trenutno ne bom spuščal, vendar kako se lahko za slovenjenje tega priimka sklicuješ na delo, ki je sicer v madžarščini. To se mi zdi antitezno. Isto, kot če bi se za kritike o nacizmu skliceval na nacistične knjige (po katerih kritik sploh ni). A09090091|(pogovor) 15:19, 21. oktober 2021 (CEST)
replies: text: :Za pravilni zapis madžarskega priimka se mi zdijo madžarski viri kar v redu, ne razumem, kakšno zvezo imajo kritike nacizma s tem. Če bi ga slovenili, pa bi – kot je že  omenil – vsaj naglasna znamenja povsem izpustili, če ne že prilagodili celega zapisa slovenski fonetiki (Zapariji ali kaj podobnega, ampak to je že izvirno raziskovanje, če jih noben vir ne imenuje tako). — Yerpo Ha? 15:31, 21. oktober 2021 (CEST)
replies: text: ::Oh ne, Yerpo, narobe si me razumel. Sem samo postavil primer nelogičnosti. Vendar če izpuščamo vsa naglasna znamenja, ali nismo potem na istem kot prej? Naslov ima še vedno eno naglasno znamenje. Če je potreben fonetični zapis, se ga lahko zapiše v uvodni vrstici. A09090091|(pogovor) 15:37, 21. oktober 2021 (CEST)
replies: text: :::Saj pravim, ne vidim nelogičnosti. Ne gre za slovenjenje, ampak čim bolj natančno približevanje izvirniku. — Yerpo Ha? 20:27, 21. oktober 2021 (CEST)
thread_title:  Napaka v naslovu članka
Pogovor:Emmanuel Félix de Wimpffen

message: Ko sem vtipkal povezavo Wimpffen, me je pripeljalo na to stran, ki pa ni to, ampak Emmanuel Félix de Wimpffen. Zato bi bilo potrebno ustvariti vmesen članek z različnimi pomeni z naslovom Wimpffen, pa bi od tam naprej usmerjal na posamezne člane družine Wimpffen.--Stebunik 22:52, 21. oktober 2021 (CEST)
replies: text: @Stebunik: Sem zbrisal preusmeritev, tako lahko sedaj narediš članek o (sklepam) plemiški družini. LP, A09090091|(pogovor) 00:27, 22. oktober 2021 (CEST)
thread_title:  Napačna povezava
Pogovor o kategoriji:Pokopani v cerkvi svetega Ladislava v Beltincih

message: Ne hiti z brisanjem, dokler ne bo zadeva urejena. Ta kategorija ni niti malo nesmiselna. Čim sem videl grobnico s peterimi trugami, ki hranijo osebnosti ene družine s tako bogato življenjsko vsebino, sem vedel, da ta družina zasluži svojo kategorijo, saj je tudi sicer edinstvena. Četudi bi bil torej obdelan le en član družine Ziči, bi jo zaslužil - ker bi morebiti prej ali slej bil obdelan še kdo od peterih. Tako jih je v cerkvi pokopanih pet! Ali je takih cerkva veliko? Poleg tega je v teh zanimivi cerkvi pokopano še nekaj oseb - kar spričujejo vzidane plošče. Ali bi moral stran zato zaklenit? Zato - ne briši! --Stebunik 00:08, 29. oktober 2021 (CEST)
replies: text: @Stebunik: Zbrisal sem jo jaz. Načeloma se kategorije ustvari šele, ko imamo več člankov v eni kategoriji. Če bi bili samo dve osebi, bi jo zbrisal, saj tako ne bi nikoli dosegla praga 5 člankov/kategorijo. Hvala za seznanitev. A09090091|(pogovor) 10:08, 29. oktober 2021 (CEST)
thread_title:  Ne briši!
Pogovor o predlogi:Z191

message: Ta predloga je prazna, se jo lahko izbriše, ali jo še za kaj potrebuješ? --GeographieMan (pogovor) 20:51, 4. november 2021 (CET)
replies: text: Živjo! Meni se ne zdi prazna, vsebuje povezavo na . Poleg tega je uporabljena na pogovornih straneh več anonimnih uporabnikov. --TadejM pogovor 02:58, 5. november 2021 (CET)
thread_title:  Prazna predloga
Pogovor:Franko (priimek)

message: Spoštovani, v zvezi z vsebino Franko(priimek)
sem zasledil več nepravilnosti ob navedbi mojega imena (Mladen Franko):
1) nisem toksikolog
2) nisem ustanovitelj laboratorija (Če je pomembno oz. smiselno navajati kaj od spodnjega, sem bil vodja Laboratorija za raziskave v
okolju in kasneje (do nedavnega) Laboratorija za vede o okolju in življenju, poleg
tega tudi Dekan fakultete za znanosti o okolju in prorektor Univerze v Novi Gorici
-UNG (to sem še vedno).
3) vezano za navedbo UNG, povezava ne pelje na spletno stran UNG
(http://www.ung.si/sl/) pač pa na Wiki stran Zanzibarja
Upam, da boste uspeli napake (predvsem tisto pod točko 3) čimprej odpraviti.
S pozdravi,
Mladen Franko 
replies: text: — Yerpo Ha? 21:24, 7. november 2021 (CET)
thread_title:  Napačni podatki
Pogovor:Pedologija

message: Mislim, da je primerno samo tloslovje ali pedologija. —Upwinxp ✉ 17:38, 8. november 2021 (CET)
replies: text: Se strinjam, besedo pedoslovje slovenska terminologija ne pozna. Geografski in geološki slovar poznata samo besedo pedologija. Povezava 1, povezava 2. Predlagam premik na slednjo besedo. --GeographieMan (pogovor) 18:01, 8. november 2021 (CET)
replies: text: :Tudi meni je kot ustaljen izraz poznana predvsem pedologija. Izraz poleg gornjih zagovarjata tudi SSKJ in Gigafida.--Melaleuca alternifolia | pogovor 23:00, 8. november 2021 (CET)

text: :Glavna iztočnica pedologija, s tloslovjem v oklepaju? --Marko3 (pogovor) 23:38, 8. november 2021 (CET)

text: Lahko, ker je tloslovje označeno kot sopomenka v SSKJ (povezava). --GeographieMan (pogovor) 09:40, 9. november 2021 (CET)
replies: text: : prestavitev po konsenzu. Ne spomnim se več točno, po čem sem ga že prestavil. A09090091|(pogovor) 16:50, 9. november 2021 (CET)
Prestavljeno. —Upwinxp ✉ 21:31, 19. november 2021 (CET)
thread_title:  Pedoslovje?
Pogovor:Avgustov mavzolej

message: V članku piše:
replies: text: V začetku 20. stoletja je bila notranjost mavzoleja uporabljena kot koncertna dvorana z imenom Augusteo, dokler je Mussolini ni naročil zapreti v 1960-ih letih letih in jo obnovil v status arheološkega najdišča. 
Stvar bi bila v redu, vendar ne bo držala letnica. Mussolinija so namreč obesili italijanski partizani po koncu Druge svetovne vojne. Letnica bi torej morala biti - katera?--Stebunik 18:23, 10. november 2021 (CET)
thread_title:  Mussolini in Avgustov mavzolej
Pogovor:Seznam osebnosti iz Občine Lendava

message: *Roza Schwarz (1884 Lendava –1944, Auschwitz), odpeljana v Nagykanizso, umorjena v Auschwitzu
*Josip Schwarz (1902 Lendava –1945, Gliwice), odpeljan v Auschwitz, umorjen v Gliwicah
*Tomislav Schwarz (1931 Lendava –1944, ?), odpeljan v Nagykanizso, Auschwitz, Jawischowitze, Buchenwalc, osvobojen
*Vera Schwarz (1939 Lendava –1944, Auschwitz), odpeljana v Nagykanizso, umorjena v Auschwitzu
*Dora Balkányi (1872 Lendava –1944, Auschwitz), odpeljana v Nagykanizso, umorjena v Auschwitzu
*Aleksander Balkányi (1902 Lendava –1944, Murski Črnci), odpeljan v Mursko Soboto, umorjen pri Murskih Črncih
*Elizabeta Balkányi (1909 Lendava –?), odpeljana v Mursko Soboto, osvobojena
*Ludvik Blau (1903 Lendava – ?), odpeljan v Osnabrück, Barkenbrügge, Alexisdorf, osvobojen
*Magda Blau (1914 Lendava –1944, Auschwitz), odpeljana v Nagykanizso, umorjena v Auschwitzu
*Livija Blau (1938 Lendava –1944, Auschwitz), odpeljana v Nagykanizso, umorjena v Auschwitzu
thread_title:  Žrtve in osvobojeni koncentracijskih taborišč
Pogovor:Neda R. Bric

message: :To je zaključena razprava o predlagani prestavitvi. Prosimo, ne spreminjajte je. Nadaljnje komentarje objavite na pogovorni strani v novem razdelku. Urejevalci, ki želijo ugovarjati glede zaključene razprave, naj po pogovoru na pogovorni strani zaključevalca razmislijo o pregledu prestavitve. Ta razprava se ne sme več spreminjati.
Rezultat predloga za prestavitev je bil: Naslov Neda R. Bric se ohrani.  — GeographieMan[~MSG~] 14:23, 18. marec 2023 (CET)
----	
replies: text: Neda R. Bric →  – Polno ime osebe, razen če je to stalno ime (:en:WP:COMMONNAME). A09090091|(pogovor) 16:42, 17. november 2021 (CET)
* , glede na Gigafido je igralkino ime večkrat uporabljeno v skrajšani obliki, kot pa v dolgi. (krajšava; brez krajšave) --GeographieMan (pogovor) 18:25, 17. november 2021 (CET)
*  Enako kot GeographieMan. --TadejM pogovor 03:25, 14. februar 2023 (CET)
*  prestavitev. —Upwinxp ✉ 09:33, 24. februar 2023 (CET)
Ta razprava je zaključena. Prosimo, ne spreminjajte je. Nadaljnje komentarje objavite na ustrezni razpravni strani. Ta razprava se ne sme več spreminjati.
thread_title:  Predlog za prestavitev (17. november 2021)
Pogovor o kategoriji:Singli Cece

message: :To je zaključena razprava o predlagani prestavitvi. Prosimo, ne spreminjajte je. Nadaljnje komentarje objavite na pogovorni strani v novem razdelku. Urejevalci, ki želijo ugovarjati glede zaključene razprave, naj po pogovoru na pogovorni strani zaključevalca razmislijo o pregledu prestavitve. Ta razprava se ne sme več spreminjati.
Rezultat predloga za prestavitev je bil: kategorija preimenovana.  —Upwinxp ✉ 18:14, 24. februar 2023 (CET)
----
replies: text: Kategorija:Singli Svetlane Ražnatović →  – Gigafida za Svetlano Ražnatović najde 186 konkordanc, za Ceco 1900. A09090091|(pogovor) 20:50, 19. november 2021 (CET)
* Skladno z nadrejenim člankom. --TadejM pogovor 04:52, 24. februar 2023 (CET)

text: *  — GeographieMan[~MSG~] 15:19, 24. februar 2023 (CET)
Ta razprava je zaključena. Prosimo, ne spreminjajte je. Nadaljnje komentarje objavite na ustrezni razpravni strani. Ta razprava se ne sme več spreminjati.
thread_title: Predlog za prestavitev (19. november 2021)
Pogovor o kategoriji:Ceca

message: :To je zaključena razprava o predlagani prestavitvi. Prosimo, ne spreminjajte je. Nadaljnje komentarje objavite na pogovorni strani v novem razdelku. Urejevalci, ki želijo ugovarjati glede zaključene razprave, naj po pogovoru na pogovorni strani zaključevalca razmislijo o pregledu prestavitve. Ta razprava se ne sme več spreminjati.
Rezultat predloga za prestavitev je bil: kategorija preimenovana.  —Upwinxp ✉ 18:01, 24. februar 2023 (CET)
----
replies: text: Kategorija:Svetlana Ražnatović →  – Gigafida za Svetlano Ražnatović najde 186 konkordanc, za Ceco 1900. A09090091|(pogovor) 20:51, 19. november 2021 (CET)
*. Skladno z nadrejenim člankom. --TadejM pogovor 05:03, 24. februar 2023 (CET)
* — GeographieMan[~MSG~] 15:20, 24. februar 2023 (CET)
Ta razprava je zaključena. Prosimo, ne spreminjajte je. Nadaljnje komentarje objavite na ustrezni razpravni strani. Ta razprava se ne sme več spreminjati.
Dobro bi bilo pregledati vso silno vsebino te kategorije, ali vsi članki sploh izpolnjujejo kriterije ... —Upwinxp ✉ 18:10, 24. februar 2023 (CET)
thread_title: Predlog za prestavitev (19. november 2021)
Pogovor:Dnevnik iz Guantanama

message: Živjo, a bi lahko prosim pogledala zakaj se mi tabela v temu članku ne prikazuje pravilno? V vizualnem urejevalniku je vse normalno, potem pa ko zadevo objavim se del tabele kar sesuje. Hvala in lp, --GeographieMan (pogovor) 12:38, 20. november 2021 (CET)
replies: text: P.S. :  Ni potrebno več, sem že sam ugotovil. Hvala. --GeographieMan (pogovor) 12:48, 20. november 2021 (CET)
thread_title:  Nagrade
Pogovor:Rudniška nesreča v Listvjažnaji

message: Slovenski pravopis pravi, da ruske pridevniške končnice -ij, -aja, -oje/-eje (tudi če so pridevniki rabljeni samostalniško, npr. v imenih) zamenjujemo s slovenskimi -i, -a, -o/-e. Mogoče boljši naslov "Nesreča v rudniku Listvjažna"? —Upwinxp ✉ 18:40, 27. november 2021 (CET)
replies: text: pa že. Nisem ravno pravopisni strokovnjak. A09090091|(pogovor) 20:21, 27. november 2021 (CET)
thread_title: Prestavitev
Pogovor:Titoizem

message: Bi lahko prosim navedel od kod jemlješ vse te informacije, saj se zdi kot da jih prepisuješ iz kakšne publikacije. Zelo bi pomagalo, če vneseš medbesedilne sklice in na koncu navedeš vire, drugače se lahko zgodi, da bo nepodprta sporna vsebina v kratkem izbrisana oz. prestavljena v tvoj peskovnik. --GeographieMan (pogovor) 17:53, 29. november 2021 (CET)
replies: text: Tale je predvidoma prevod hrvaške različice.--Melaleuca alternifolia | pogovor 18:58, 29. november 2021 (CET)
thread_title:  Viri